मुंबई. शहर के नालासोपारा ईस्ट इलाके में रहने वाले 17 साल के दसवीं के एक स्टूडेंट ने फांसी लगाकर सुसाइड कर लिया। परिजनों का कहना है कि, स्कूल ने एग्जाम के लिए एडमिट कार्ड देने से मना कर दिया था। जिससे हताश उसने यह कदम उठाया है। मां का कहना है- स्कूल ने मारा बच्चे को..
- नालासोपारा के रहने वाले प्रवीण जाधव ने सोमवार देर रात अपने घर में पंखे से लटक कर सुसाइड कर लिया था।
- बेटे की मौत के बाद प्रवीण की मां ने कांचन हाईस्कूल पर आरोप लगाया है कि, "प्रवीण को 10वीं की परीक्षा में बैठने के जरुरी हॉल टिकट(एडमिट कार्ड) स्कूल ने देने से मना कर दिया था।"
- "जिसकी वजह से वो बेहद परेशान चल रहा था। हमने भी स्कूल प्रशासन से कई बार गुजारिश की, लेकिन उन्होंने हमारी एक न सुनी, हारकर मेरे बेटे ने सुसाइड करने का फैसला लिया।"
क्या है स्कूल की सफाई
- इन आरोपों पर स्कूल का कहना है कि, अब तक उनके स्कूल ने किसी भी छात्र को एडमिट कार्ड दिया ही नहीं है, फिर किसी स्टूडेंट को मना करने का प्रश्न ही नहीं उठता है।
- प्रवीण 9वीं क्लास में फेल हो गया था और वो 17 नंबर का फॉर्म भरकर प्राइवेट तरीके से 10वीं की परीक्षा दे रहा था।
- प्रवीण के पिता ने स्कूल की इस सफाई को सिरे से खारिज करते हुए कहा कि, स्कूल प्रशासन ने तीन सौ रुपये फीस बकाया होने के कारण बेटे का हॉल टिकट रोक लिया था।
- इतना ही नहीं भरी क्लास में उसे पैसों के लिए बेइज्जत तक किया गया।
पुलिस कर रही मामले की जांच
- नालासोपारा की तुलींज पुलिस दोनों पक्षों से बयान लेकर मामले की जांच कर रही है।
- पुलिस ने इस मामले में अकस्मात मौत का मामला दर्ज किया है।
आगे की स्लाइड्स में देखिए मामले से जुडी कुछ और फोटोज ...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva